Disgrifiad Swydd
Diben y Swydd
Cefnogi’r gwaith o gyflawni rhaglen Nodau Iechyd Meddwl (MHG) Seicosis Omeg yn y Ganolfan Geneteg a Genomeg Niwroseiciatrig ym Mhrifysgol Caerdydd. Bydd deiliad y swydd yn cydlynu gweithgarwch ymchwil ar draws y safleoedd sy'n cymryd rhan, gan gefnogi hyfforddiant staff, casglu data, a rhoi'r rhaglen ar waith. 

Dyletswyddau a Chyfrifoldebau
Prif Ddyletswyddau
•    Rhoi cyngor ac arweiniad proffesiynol i gwsmeriaid mewnol ac allanol ar brosesau a gweithdrefnau cydlynu rhaglen ymchwil Seicosis Omeg MHG, gan ddefnyddio eich crebwyll a’ch creadigrwydd i awgrymu'r camau gweithredu gorau pan fo'n briodol a gofalu bod materion cymhleth a chysyniadol yn cael eu deall
•    Ymchwilio a dadansoddi materion penodol sy’n ymwneud â chydlynu a chyflwyno rhaglen Seicosis Omeg MHG, gan baratoi adroddiadau ac argymhellion, wedi’u hategu gan ddatblygiadau mewn rhaglenni ymchwil aml-omig ar raddfa fawr. 
•    Gwneud yn siŵr bod safleoedd yn cael eu cydlynu a bod cymorth gweithredol ar gyfer rhaglen MHG Seicosis Omeg yn cael eu ei roi’n effeithiol, gan addasu’r dull cyflawni yn unol â gofynion cwsmeriaid 
•    Cydweithio ag eraill i argymell ffyrdd o ddatblygu prosesau a gweithdrefnau sefydledig ym maes cydlynu ymchwil. 
•    Sefydlu perthnasoedd gwaith gyda chysylltiadau allweddol ar draws Prifysgol Caerdydd, sefydliadau'r GIG, a sefydliadau cydweithredol allanol sy'n ymwneud â rhaglen Seicosis Omeg MHG. 
•    Creu a chefnogi gweithgorau ar draws y Brifysgol a sefydliadau partner i gyflawni amcanion y rhaglen. 
•    Cefnogi a chydlynu timau prosiect yn achlysurol i gyflawni amcanion allweddol y rhaglen, gan gynnwys targedau recriwtio a chasglu data. 
•    Datblygu a chyflwyno hyfforddiant ac arweiniad sy'n gysylltiedig â gweithdrefnau rhaglen Seicosis Omeg MHG, gan gynnwys safonau biosamplu a phrosesau astudio.  
•    Ymgymryd ag amrywiaeth o ddyletswyddau gweinyddol i gefnogi’r rhaglen, gan gynnwys cydlynu, rheoli dogfennaeth, a monitro gweithgareddau gweithredol. 
•    Rhoi arweiniad a chymorth i gydweithwyr ar draws y Brifysgol a sefydliadau partner sy’n ymwneud â chyflwyno’r rhaglen

Dyletswyddau Cyffredinol 
•    Sicrhau eich bod yn deall pwysigrwydd cyfrinachedd wrth gyflawni pob dyletswydd 
•    Cadw at bolisïau’r Brifysgol o ran Iechyd a Diogelwch a Chydraddoldeb ac Amrywiaeth 
•    Cyflawni dyletswyddau eraill o bryd i'w gilydd nad ydynt wedi’u nodi uchod ond sy’n cyd-fynd â gofynion y swydd




Manyleb Unigolyn
Meini Prawf Hanfodol
Cymwysterau ac Addysg 
1.    Gradd/cymhwyster NVQ Lefel 4 neu aelodaeth/profiad proffesiynol cyfatebol 

Gwybodaeth, Sgiliau a Phrofiad 
2.    Profiad sylweddol o weithio ym maes cydlynu ymchwil/prosiectau, yn ddelfrydol ym maes ymchwil iechyd meddwl neu ddisgyblaeth gysylltiedig. 
3.    Y gallu i ddangos gwybodaeth broffesiynol sy’n berthnasol i gydlynu rhaglen ymchwil, gan roi cyngor ac arweiniad i randdeiliaid mewnol ac allanol.  
4.    Profiad o sefydlu a chynnal systemau, cronfeydd data neu brosesau gweithredol a'u gwella lle bo'n briodol. 

Gwasanaeth i Gwsmeriaid, Cyfathrebu a Gwaith Tîm 
5.    Y gallu i gyfathrebu gwybodaeth sy’n fanwl a chymhleth yn gysyniadol yn effeithiol ac yn broffesiynol ag ystod eang o randdeiliaid gan gynnwys ymchwilwyr academaidd, staff y GIG a chydweithredwyr allanol. 
6.    Tystiolaeth o'r gallu i ddeall anghenion rhanddeiliaid ac addasu prosesau er mwyn cyflawni'r rhaglenni yn effeithiol. 
 
Cynllunio, Dadansoddi a Datrys Problemau 
7.    Tystiolaeth o’r gallu i ddatrys problemau eang gan gymryd y cam cyntaf a bod yn greadigol. 
8.    Tystiolaeth o'r gallu i nodi atebion ymarferol a helpu i gyflwyno rhaglenni ar draws sawl safle. 
9.    Tystiolaeth o’r gallu i weithio’n annibynnol i derfynau amser, a chynllunio a phennu blaenoriaethau ar gyfer eich gwaith eich hun a gwaith pobl eraill, yn ogystal â monitro cynnydd yn erbyn cerrig milltir rhaglenni. 

Arall 
10.     Parodrwydd i hyfforddi a datblygu ymhellach 

Meini Prawf Dymunol
11.    Profiad o gydlynu astudiaethau ymchwil ar sawl safle neu raglenni ymchwil glinigol. 
12.    Cymhwyster ôl-raddedig/proffesiynol 
13.    Profiad o weithio gyda phartneriaid y GIG neu mewn amgylchedd ymchwil iechyd. 
14.    Profiad o weithio ym maes addysg uwch. 
15.    Rhugl yn y Gymraeg, yn ysgrifenedig ac ar lafar. 
